stanford-oval/wikipedia huggingface dataset:
Ron Brown
Elämä ja ura

Ron Brownin suku on kotoisin Pennsylvanian saksalaisalueelta Steeltonista, jonne hänen isoisän isänsä rakensi talon 1897. Isä William Brown pääsi opiskelemaan Washington DC:hen mustaihoisille tarkoitettuun Howard Universityyn, josta hän valmistui 1940 ja meni naimisiin Gloria Osbornen kanssa. Hän sai ensimmäisenä afroamerikkalaisena työpaikan silloisesta asuntoministeriöstä ensin Bostonista ja sitten New Yorkista, jossa hän vaihtoi hotellinjohtajan työhön Harlemissa.
Ronald Harmon Brown syntyi Harlemissa 1941. Hän tutustui moniin isänsä hotellissa asuneisiin persoonallisuuksiin, joihin kuuluivat viihdetaiteilija Joséphine Baker, nyrkkeilijä Joe Louis ja jazzlaulaja Dinah Washington. Ron Brown kävi pääosin valkoisille tarkoitettua Hunter College Elementary Schoolia ja sitten White Plains High Schoolia ja Rhodes Schoolia Manhattanilla.
Vuonna 1962 Ron Brown valmistui valkoihoisenemmistöisestä Middlebury Collegesta Vermontissa. Siellä hänen arvosanansa eivät olleet riittäneet lääketieteen opintoihin, joten hän vaihtoi valtiotieteisiin. Seuraavat vuodet Brown vietti armeijan palveluksessa Yhdysvaltojen lisäksi Saksassa ja Etelä-Koreassa vuoteen 1967 saakka, jolloin hän aloitti opinnot St. Johnin yliopiston lakikorkeakoulussa Queensissä ja toimi opintojen ohella lyhyen aikaa sosiaalityöntekijänä, kunnes sai paikan afroamerikkalaisten etuja ajavasta järjestöstä National Urban Leaguesta 1968. Brown valmistui lakimieheksi 1971 ja eteni 11 palvelusvuoden aikana järjestössä apulaisjohtajaksi. Saatuaan 1973 asemapaikaksi järjestön Washingtonin-toimiston Brown alkoi luoda suhteita pääkaupungin poliittisiin piireihin. Vuonna 1979 hän oli mukana senaattori Edward Kennedyn kampanjassa demokraattipuolueen presidenttiehdokkuudesta. Hän sai vuonna 1981 paikan washingtonilaisesta asianajotoimisto Patton, Boggs & Blow’sta ensimmäisenä afroamerikkalaisena juristina. Vuonna 1989 Ron Brown valittiin demokraattipuolueen kansallisen komitean puheenjohtajaksi; siinäkin hän oli ensimmäinen musta puheenjohtaja USA:n puolue-elämässä. Ansioistaan Bill Clintonin presidentinvaalikampanjassa Brown sai 1993 tehtävän Clintonin hallituksen kauppaministerinä.
Ron Brownin muistoksi perustettiin hänen nimeään kantava valtakunnallinen korkeakoulustipendiohjelma lahjakkaille afroamerikkalaisille nuorille.
Aiheesta muualla

Kuvia tai muita tiedostoja aiheesta Ron Brown Wikimedia Commonsissa
Kirjallisuutta

Holmes, Steven A.: Ron Brown: An Uncommon Life. John Wiley & Sons, 2000. ISBN 0-471-18388-1.
| n k  Yhdysvaltain kauppaministerit |
| --- | --- | --- |
| Kauppa- ja työministerit |  Cortelyou  Metcalf  Straus  Nagel  |  |
| Kauppaministerit |  Redfield  Alexander  Hoover  Whiting  Lamont  Chapin  Roper  Hopkins  Jones  Wallace  Harriman  Sawyer  Weeks  Strauss  Mueller  Hodges  Connor  Trowbridge  Smith  Stans  Peterson  Dent  Morton  Richardson  Kreps  Klutznick  Baldrige  Verity  Mosbacher  Franklin  Brown  Kantor  Daley  Mineta  Evans  Gutierrez  Locke  Bryson  Pritzker  Ross  Raimondo  |  |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Israel  Yhdysvallat  Alankomaat 
Muut:  NARA  SNAC  IdRef
Matti Brotherus

Matti Kustaa Brotherus (17. syyskuuta 1942 Helsinki – 14. maaliskuuta 2023 Helsinki) oli suomalainen kääntäjä.
Matti Brotheruksen vanhemmat olivat lähetystöneuvos Heikki (Karl Henrik) Brotherus ja Katri Liisa Ignatius. Hän pääsi ylioppilaaksi 1961 ja opiskeli Helsingin yliopistossa valtiotiedettä ja romaanista filologiaa. Brotherus on toiminut vapaana kääntäjänä. Hän on suomentanut erityisesti espanjankielistä kaunokirjallisuutta, muun muassa useita Gabriel García Márquezin teoksia. Hänelle myönnettiin valtion kääntäjäpalkinto vuonna 1990 ja valtion taiteilijaeläke 2004.
Suurlähettiläs Tapani Brotherus on Matti Brotheruksen veli.
Brotherus on haudattu Hietaniemen hautausmaalle.
Aiheesta muualla

Matti Brotheruksen muistokirjotus Helsingin Sanomissa
| Auktoriteettitunnisteet  |
| --- | --- |
Kansainväliset:  ISNI 2  3  VIAF  WorldCat 
Kansalliset:  Espanja  Suomi (KANTO)  Puola
Kosti Kurkela

Kosti Fredrik Kurkela (6. kesäkuuta 1910 Eurajoki – 21. helmikuuta 1940 Heinjoki) oli suomalainen keskimatkojen juoksija. Hän edusti urallaan aluksi Pirkkalan Urheilijoita ja myöhemmin muun muassa Tampereen Pyrintöä.
Kurkelan päämatka oli 800 metriä, mutta Suomen mestaruuden hän saavutti 1 500 metrillä vuonna 1932. Voittoa auttoi se, että Kalevan kisat pidettiin samaan aikaan kuin Los Angelesin olympialaisten kanssa. Olympialaisissa oli mukana kolme suomalaista eli Larva, Purje ja Luomanen. Kurkela oli voittanut samana vuonna olympialaisten valintakilpailujen 800 metriä neljällä sekunnilla seuraaviin, mutta valinta ei ollut riittävä. Kaukainen kilpailupaikka ja Suuren laman seurauksena Suomessa vallinnut pula-aika rajoittivat joukkueen kokoa kustannussyistä.
Kosti Kurkela saavutti 800 metrillä SM-hopeaa vuosina 1932, 1933, 1934 ja 1936 sekä 400 metrillä myös hopeaa vuonna 1933. Vuoden 1932 SM-mitalit tulivat Pieksämäen seudun Nikkarilan Tervaksen riveissä, sillä hän kävi tällöin Nikkarilan metsäkoulua. Vuoden 1934 SM-viesteissä hän edusti Tampereen Pyrintöä, jonka riveissä hän oli saavuttamassa 4 x 400 metrillä SM-hopeaa. Maaotteluedustuksia Kurkelalle kertyi kaikkiaan viisi vuosina 1932-1934. Norja-maaottelussa Oslossa vuonna 1933 hän juoksi 800 metrillä ennätyksensä 1.53,7. Samassa kisassa Suomen Paavo Mikkeli paransi Suomen ennätystä voittaessaan maaottelun, kun Kurkela omalla ennätyksellään sivusi entistä Suomen ennätystä. Kurkelan ennätys 400 metrillä oli 51,2 vuodelta 1933 ja 1 500 metrin ennätys 3.58,8 vuodelta 1936.
Työuransa Kurkela oli ennen sotavuosia metsätyönjohtajana Nokia Oy:n metsäosaston palveluksessa Nokialla. Kurkela kaatui Talvisodassa Heinjoen Kämärällä. Hän oli alikersanttina Kenttätykistörykmentti 3:ssa.
Boys for Pele

| Boys for Pele Tori Amos |
| --- | --- | --- |

Studioalbumin tiedot
 Äänitetty : 1995
 Julkaistu: 22. tammikuuta 1996
 Tuottaja(t): Tori Amos
 Tyylilaji: alternative rock, barokkipop
 Kesto: 70.09
 Levy-yhtiö: Atlantic Records
Listasijoitukset
  2.    2.    13.
Tori Amosin muut julkaisut
| Under the Pink 1994 | Boys for Pele 1996 | From the Choirgirl Hotel 1998 |
Singlet albumilta Boys for Pele
 ”Caught a Lite Sneeze” Julkaistu: 2. tammikuuta 1996  ”Talula” Julkaistu: 11. maaliskuuta 1996  ”Professional Widow” Julkaistu: 2. heinäkuuta 1996  ”Hey Jupiter” Julkaistu: 22. heinäkuuta 1996  ”In the Springtime of His Voodoo” Julkaistu: 24. syyskuuta 1996
Boys for Pele on laulaja-pianisti Tori Amosin vuonna 1996 ilmestynyt kolmas soololevy. Levyn musiikki on Amosin säveltämää. Amos on toiminut myös levyn tuottajana. Boys for Pele sekoittaa alternative- ja popmusiikkiin barokkiajan klassisen musiikin piirteitä. Amosin soittama Bösendorfer-piano on tärkein soitin, mutta Amos soittaa osassa kappaleita popmusiikille epätyypillisesti myös cembaloa, klavikordia ja urkuharmonia.
Albumin tunnetuin kappale on ”Professional Widow”, josta Armand van Helden teki menestyneen tekno-remixin. Remix on mukana joillakin albumin uusintapainoksilla.
Boys for Pele on yksi Amosin menestyneimpiä albumeja. Se nousi albumilistan kakkossijalle sekä Yhdysvalloissa että Isossa-Britanniassa. Albumi oli kymmenen kärjessä Australiassa ja useissa Euroopan maissa. Suomessa albumi oli parhaimmillaan listasijalla 13. Albumi on myynyt platinaa Yhdysvalloissa. Se on myynyt kultaa Isossa-Britanniassa, Australiassa ja Kanadassa.
Taustaa

Albumin nimi viittaa havaijilaiseen tulivuoren jumalattareen Peleen (ei jalkapalloilija Peléen). Muutoinkin useat albumin laulut viittaavat niin egyptiläiseen, havaijilaiseen kuin kristilliseenkin mytologiaan. Sanoitukset ovat henkilökohtaisia ja paikoin vaikeaselkoisia runsaiden metaforien ja myyttisten ainesten takia.
Boys for Pele käsittelee henkistä uudistumista, menneisyyden traumoista selviytymistä, ihmissuhteita, eroamista, seksuaalisuutta ja uskontoa. Kappale Marianne kertoo Amosin entisen opiskelukaverin itsemurhasta.
Painokset

Albumin alkuperäisellä painoksella on 18 kappaletta, joista osa on lyhyitä välisoittaja. Albumista julkaistiin Isossa-Britanniassa ja Euroopassa uusintapainos, jossa on mukana ”Professional Widow” -kappaleen remix ja kappale ”In the Springtime of His Voodoo” poistettu. Kappaleen ”Talula” alkuperäisversio on korvattu ”The Tornado Mix” -versiolla.
Vuonna 2016 Amos julkaisi albumista deluxe-version albumin 30-vuotisjuhlan kunniaksi. Deluxe-versio on remasteroitu. Sillä on mukana alunperin B-puolina julkaistuja kappaleita, remixejä ja aiemmin julkaisemattomia kappaleita, jotka olivat jääneet pois alkuperäiseltä albumilta.
B-puolet ja bonuskappaleet

Seuraavat kappaleet jäivät pois albumilta ja julkaistiin singlejen B-puolina tai myöhemmillä julkaisuilla. Useimmat lisättiin albumin vuoden 2016 Deluxe-painokselle. Kappale ”Samurai” ei kuitenkaan ole mukana Deluxe-painoksella.
Singlejen B-puolina julkaistut kappaleet
| Kappale | Single | Lähde |
| --- | --- | --- |
| ”Alamo” | ”Talula” (single 2, Iso-Britannia) |  |
| ”Amazing Grace”   (cover, samalla raidalla kappaleen ”Til the Chicken” kanssa) | ”Talula” (single 1, Iso-Britannia) |  |
| ”Frog on My Toe” | ”Talula” (single 2, Iso-Britannia)   ”Talula” (Yhdysvallat) |  |
| ”Graveyard” | ”Caught a Lite Sneeze” (Yhdysvallat) |  |
| ”Hungarian Wedding Song” | ”Caught a Lite Sneeze” (single 1, Iso-Britannia) |  |
| ”London Girls”   (Chas & Dave -cover) | ”Caught a Lite Sneeze” (single 2, Iso-Britannia)   ”Talula” (Yhdysvallat) |  |
| ”Samurai” | ”Caught a Lite Sneeze” (single 2, Iso-Britannia)   ”Talula” (Yhdysvallat) |  |
| ”Sister Named Desire” | ”Talula” (single 2, Iso-Britannia) |  |
| ”That’s What I Like Mick (The Sandwich Song)”   (Chas & Dave -cover) | ”Caught a Lite Sneeze” (single 2, Iso-Britannia)   ”Caught a Lite Sneeze” (Yhdysvallat) |  |
| ”This Old Man”   (cover, lastenlaulu) | ”Caught a Lite Sneeze” (single 1, Iso-Britannia)   ”Caught a Lite Sneeze” (Yhdysvallat) |  |
| ”Til the Chicken”   (samalla raidalla kappaleen ”Amazing Grace” kanssa) | ”Talula” (single 1, Iso-Britannia) |  |
| ”Toodles Mr. Jim” | ”Caught a Lite Sneeze” (single 1, Iso-Britannia)   ”Caught a Lite Sneeze” (Yhdysvallat) |  |

Muut albumilta pois jääneet kappaleet
| Kappale | Julkaisu | Vuosi | Lähde |
| --- | --- | --- | --- |
| ”Butterfly” | Higher Learning (Music From The Motion Picture) | 1995 |  |
| ”Fire-Eater’s Wife”   (kappaleen ”Beauty Queen” demoversio) | Boys for Pele (Deluxe Edition) | 2016 |  |
| ”In the Springtime of His Voodoo: Rookery Ending”   (kappaleen ”In the Springtime of His Voodoo” alkuperäinen lopetus) | Boys for Pele (Deluxe Edition) | 2016 |  |
| ”Sucker” | Boys for Pele (Deluxe Edition) | 2016 |  |
| ”To the Fair Motormaids of Japan” | Boys for Pele (Deluxe Edition) | 2016 |  |
| ”Walk to Dublin (Sucker Reprise)” | A Piano: The Collection | 2006 |  |
Listasijoitukset

| Maa ja lista | Korkein sija |
| --- | --- |
 Alankomaat (Album Top 100): 6
 Australia (ARIA Charts): 6
 Belgia (Ultratop Flanders): 8
 Iso-Britannia (OCC, Britannian albumilista): 2
 Itävalta (Ö3 Austria Top 40): 9
 Kanada (Canadian Albums Chart): 6
 Norja (VG-lista): 27
 Ruotsi (Sverigetopplistan): 4
 Saksa (Gfk): 9
 Skotlanti (OCC): 4
 Suomi (Suomen virallinen lista): 13
 Sveitsi (Hitparade): 14
 Uusi-Seelanti (Recorded Music NZ): 15
 Yhdysvallat (Billboard 200): 2
Myyntipalkinnot

| Maa | Sertifikaatti | Myöntäjä |
| --- | --- | --- |
|  Australia | kultaa | Australian Recording Industry Association |
|  Iso-Britannia | kultaa | British Phonographic Industry |
|  Kanada | kultaa | Music Canada |
|  Yhdysvallat | platinaa | Recording Industry Association of America |
Kirjallisuutta

Gentry, Amy: Boys for Pele. 33 1/3 -sarja. 2018. New York: Bloomsbury Publishing. ISBN 9781501321313.
Aiheesta muualla

Boys for Pele Discogs-sivustolla
Boys for Pele AllMusic-sivustolla
| n k Tori Amos |
| --- | --- |
 Diskografia  Kappaleet 
Studioalbumit:  Little Earthquakes  Under the Pink  Boys for Pele  From the Choirgirl Hotel  To Venus and Back  Strange Little Girls  Scarlet's Walk  The Beekeeper  American Doll Posse  Abnormally Attracted to Sin  Midwinter Graces  Night of Hunters  Gold Dust  Unrepentant Geraldines  Native Invader  Ocean to Ocean 
Livealbumit:  To Venus and Back  The Original Bootlegs  Legs and Boots  Live at Montreux 1991/1992  From Russia With Love  Diving Deep Live 
Kokoelmat:  Tales of a Librarian  A Piano: The Collection  Little Earthquakes – The B-Sides 
EP:t:  Crucify  Hey Jupiter  Scarlet’s Hidden Treasures  Christmastide 
Singlet:  ”Me and a Gun”  ”Silent All These Years”  ”China”  ”Winter”  ”Crucify”  ”Cornflake Girl”  ”God”  ”Pretty Good Year”  ”Past the Mission”  ”Caught a Lite Sneeze”  ”Talula”  ”Professional Widow”  ”Hey Jupiter”  ”In the Springtime of His Voodoo”  ”Spark”  ”Raspberry Swirl”  ”Jackie’s Strength”  ”Cruel”  ”Bliss”  ”Strange Little Girl”  ”A Sorta Fairytale”  ”Flavor” 
Videojulkaisut:  Little Earthquakes  Live from New York  Complete Videos 1991–1998  Welcome to Sunny Florida  Fade to Red  Live at Montreux 1991/1992 
Muut artikkelit:  Y Kant Tori Read  Y Kant Tori Read (albumi)  Night of Hunters Tour
Kurjet (suku)

| Kurjet |
| --- | --- |
 Saruskurki
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Kurjet Gruidae
Suku::  Kurjet Grus  Brisson, 1760
Katso myös
   Kurjet (suku) Wikispeciesissä   Kurjet (suku) Commonsissa 
Infobox OKNimi-testi OK: 
Kurjet (Grus) on kurkilintujen lahkoon ja kurkien (Gruidae) heimoon kuuluva lintusuku.
Kurjet ovat isokokoisia, pitkäjalkaisia ja -kaulaisia rantojen ja kosteikkojen lintuja. Niiden höyhenpuku on tavallisesti harmaa tai valkoinen, ja niiden päässä tai pyrstössä on usein kirkkaampia kuvioita ja höyhenmuodostelmia. Koiras on yleensä naarasta kookkaampi.
Kurjet rakentavat pesänsä maahan. Pesä on kasveista koottu keko. Naaras munii tavallisesti yhdestä kolmeen munaa, joskus neljä. Haudonta-aika vaihtelee neljän ja viiden viikon välillä. Poikaset ovat pesäpakoisia ja seuraavat pian emojaan ruoan etsinnässä. Kurkiperhe pysyy yhdessä syysmuutolle asti, ja usein ne muuttavat yhdessä talvehtimisseuduille.
Kurkien suvussa on kymmenen lajia.
Lumikurki, Grus leucogeranus
Hietakurki, Grus canadensis
Saruskurki, Grus antigone
Australiankurki, Grus rubicunda
Silmälasikurki, Grus vipio
Kurki, Grus grus
Munkkikurki, Grus monacha
Trumpettikurki, Grus americana
Mustakaulakurki, Grus nigricollis
Mantšuriankurki, Grus japonensis
Kurare

Strychnos toxifera
Kurare on yleisnimi eteläamerikkalaisesta strykniinipähkinöiden (Strychnos) suvun kasveista tai pareirajuuresta (Chondrodendron tomentosum) saaduille alkaloidiseoksille, joita alkuperäisasukkaat käyttävät nuolimyrkkynä. Vereen jouduttuaan myrkky halvaannuttaa hermo-lihasliitoksen, joka on liikehermojen hienoimpien, lihaksiin haaroittuvien säikeiden ja lihassolujen välissä. Kuolema aiheutuu hengityslihasten halvauksesta. Kurarea voitiin käyttää metsästykseen, koska se ei imeydy ruoansulatuskanavasta, ja syöty riista on siten syöjälle vaaratonta. Tärkein kurarealkaloidi on (+)-tubokurariini (engl. useimmiten d-tubocurarine). Sen rakenne selvitettiin vuonna 1935.
Kuraren vaikutuskohdan hermo-lihasliitoksessa osoitti Claude Bernard vuonna 1857. Puhdistettuja valmisteita käytettiin ensi kerran lamauttamaan lihaksia tetanuksen aiheuttamien kouristusten hoidossa 1930-luvulla ja lihasten halvaannuttamisen anestesian aikana kirurgisissa leikkauksissa vuonna 1942. (+)-tubokurariini oli pitkään standardiaine anestesian yhteydessä tarvittavan lihaslaman aikaansaamisessa, mutta se on korvautunut synteettisillä tai puolisynteettisillä lihasrelaksanteilla, joista osa on sille sukua kemiallisesti (esim. atrakuuri ja mivakuuri), osa siitä täysin poikkeavia steroidirakenteisia aineita (esim. pankuroni, rokuroni ja vekuroni).
Aiheesta muualla

Terveysportti: Kurare (vaatii rekisteröitymisen)
Perifeeriset lihasrelaksant (Arkistoitu – Internet Archive) pdf
Curare, a South American arrow poison (Arkistoitu – Internet Archive) (englanniksi)
Curare (englanniksi)
Curare (englanniksi)
Niklas Bruun

Niklas Gabriel Bruun (s. 23. heinäkuuta 1950 Helsinki) on suomalainen oikeustieteilijä. Hän on toiminut professorina Hanken Svenska handelshögskolanissa ja Helsingin yliopistossa.
Ura

Bruun valmistui Helsingin yliopistosta oikeustieteen kandidaatiksi vuonna 1972, oikeustieteen lisensiaatiksi vuonna 1974 ja oikeustieteen tohtoriksi vuonna 1983.
Bruun työskenteli työoikeuden assistenttina Helsingin yliopistossa 1973–1977 ja 1979–1981 sekä Suomen Akatemian valtion yhteiskuntatieteellisen toimikunnan tutkimussassistenttina 1977–1979 ja vanhempana tutkijana 1982–1985 . Hän oli Hankenin kauppaoikeuden professori 1986–2006, Helsingin yliopiston yksityisoikeuden ruotsinkielisenä professori 2006–2013 ja Hankenin immateriaalioikeuden professori 2013–2017. Hän oli myös vierailevana professorina Arbetslivsinstitutetissa Tukholmassa vuosina 1993–1996. Lisäksi hän on toiminut IPR University Centerin johtajana 2000–2018 ja Helsingin yliopiston hallituksen puheenjohtajana vuodesta 2022 alkaen.
Bruun on ollut jäsen useissa lainsäädäntökomiteoissa, työsuhdekeksintölautakunnan sihteeri ja jäsen 1976–1982 ja 1984–1985, tekijänoikeusneuvoston varapuheenjohtaja 1988–1995, Keskuskauppakamarin liiketapalautakunnan varapuheenjohtaja 1989–1996 ja puheenjohtaja 1996–2011, tasa-arvolautakunnan puheenjohtaja 1999–2002 sekä YK:n CEDAW-sopimuksen valvontakomitean jäsen 2008–2016. Hän on myös toiminut Juridiska föreningenin puheenjohtajana ja vuosina 2006–2012 yhdistyksen julkaiseman JFT-aikakauskirjan päätoimittajana.
Bruun valittiin Suomen Tiedeseuran jäseneksi vuonna 2000. Vuonna 2005 Professoriliitto valitsi hänet vuoden professoriksi. Hän sai Juristiliiton Oikeus ja kohtuus -palkinnon vuonna 2022.
Teokset > Toimitukset

Kaavoitus, rakentaminen, varallisuus: juhlajulkaisu Vesa Majamaa 1945-28/12-2005, toim. Tapani Lohi; toimituskunta: Erkki Havansi ym. Edita, 2005 ISBN 951-37-4540-6.
Intellectual property beyond rights, Niklas Bruun (ed.). WSOY, 2005 ISBN 951-0-30614-2.
Edward Westermarck: intellectual networks, philosophy and social anthropology, Olli Lagerspetz and Kirsti Suolinna; ed.: Niklas Bruun; Finnish Society of Sciences and Letters, 2014 - (Commentationes Scientiarum Socialium, ISSN 0355-256X; 77.). ISBN 978-951-653-401-8.
In search of new IP regimes. Toim. Niklas Bruun. IPR University Center, 2010 - (IPR University Centerin julkaisuja, ISSN 1796-8194; 5.). ISBN 978-952-99864-4-6.
New technology - a new labour law?: congress papers presented at the international symposium in Helsinki, 26-28.11.1984, ed. Niklas Bruun. Suomen ammattiliittojen keskusjärjestö, 1985. ISBN 951-714-091-6.
Halid Kurbanali

Halid Kurbanali vuonna 1949.
Halid Kurbanali (3. lokakuuta 1927 – 5. joulukuuta 1988) oli Tampereella vaikuttanut tataaritaustainen suomalainen muusikko, joka tunnettiin taitavana hanuristina.
Kurbanali tuli musikaalisesta perheestä, johon kuului isä Ymär, äiti Ainidshemäl, veli Abdul-Hamid ja sisko Möndshijä. Tataariyhteisön juhlatilaisuuksissa Kurbanalien esitykset muodostivat aina merkittävän ohjelmanumeron.
Kurbanali oli mukana tamperelaisissa yhtyeissä kuten Laihtumattomat lavalla, mihin kuului myös muun muassa Toivo Honkonen ja Juhani Linkosuo. Kurbanali soitti myös Acre Karin kanssa, jonka vuoden 1973 juhlakonsertissa "Acre juhlii" hän esiintyi. Tallenne on löydettävissä Kavin katselupisteiltä.
Halid Kurbanali on haudattu vaimonsa Riitan kanssa Vatialan hautausmaalle.
Muuta

Nimi tulee arabialaisesta خالد قربان علي, Khālid Qurbān ʻAlī.
Halidin isä Ymär (1888–1957) ja setä Mirsiaf (Mirsayaf, 1882–1967), eli "Korbangalin veljekset", olivat kotoisin Aktukista. Ymär käytti sukunimestä kirjoitusmuotoa Kurbanali (tataarin kirjakielellä Qorbanğali).
Halid Kurbanali palveli jatkosodan aikaan Tampereen suojeluskuntapiirin esikunnassa.
Kuru (rotko)

Kuru Pallas-Yllästunturin kansallispuistossa.
Isokuru Pyhä-Luoston kansallispuistossa maaliskuussa 2006.
Kuru, kurra, gurra on syvä, ahdas, tunturien välinen rotko. Esimerkiksi Saariselällä on seuraavat kurut: Rumakuru, Lumikuru, Paratiisikuru ja Pääsiäiskuru. Pallas-Yllästunturin kansallispuistossa on esimerkiksi Pahakuru.
Pekka Kurvinen (juristi)

Kunto Pietari (Pekka) Kurvinen (11. joulukuuta 1921 Karkku – 11. elokuuta 2004 Helsinki) oli suomalainen juristi. Hän oli Korkeimman hallinto-oikeuden hallintoneuvos vuodesta 1969.
Pekka Kurvisen vanhemmat olivat Karkun evankelisen opiston johtaja Pietari J. I. Kurvinen ja Ilma Maria Konkola. Yksi Pekka Kurvisen sisaruksista oli professori Auvo Kurvinen.  Pekka Kurvinen kirjoitti ylioppilaaksi Tyrvään yhteiskoulusta Vammalasta vuonna 1941 ja valmistui lainopin kandidaatiksi Helsingin yliopistosta vuonna 1948. Hän toimi asianajajana Lahdessa vuosina 1948–1952, ylimääräisenä esittelijänä valtiovarainministeriössä vuosina 1953–1957, eduskunnan oikeusasiamiehen sihteerinä vuosina 1957–1962 ja oikeusministeriön lainsäädäntöneuvoksena vuosina 1962–1968. Vuosina 1966–1969 hän oli eduskunnan oikeusasiamiehen varamies.
Kurvinen oli Suomen luterilaisen evankeliumiyhdistyksen hallituksen jäsen ja Suomen evankelisluterilaisen kirkon kirkolliskokouksen jäsen.
Kuparin elektrolyyttinen puhdistus

Kuparin elektrolyyttinen puhdistus
Kuparin elektrolyyttinen puhdistus on menetelmä, jossa kupari puhdistetaan elektrolyysin avulla.
Tausta

Metallit hapettuvat helposti luovuttaessaan elektroneja ja tämän vuoksi niitä löytyy luonnosta yleensä malmina ja erilaisina ioniyhdisteinä kuten oksideina, sulfiitteina ja silikaatteina. Jalometallit eivät hapetu helposti, joten niitä löytyy luonnosta puhtaina metalleina.
Metallien elektrolyyttinen puhdistus eli raffinointi on yksi elektrolyysin sovelluksista.
Reaktio ja menetelmä

Kuparin puhdistus elektrolyyttisesti tapahtuu seuraavanlaisissa elektrodireaktioissa:
Anodina toimii epäpuhdas kuparilevy. Katodina toimii puhdas kuparinen siemenlevy tai haponkestävästä teräksestä valmistettu kestokatodi. Rikkihappoa sisältävä kuparisulfaattiliuos toimii elektrolyyttinä. Anodi- ja katodisauvat on yhdistetty toisiinsa sähköjohdolla ja väliin on kytketty tasavirtalähde, jonka tuottaman jännitteen avulla epäpuhdas kupari pakotetaan hapettumaan. Jännitteen avulla anodisauvan aineet hajoavat ioneiksi ja liukenevat elektrolyysinesteeseen tai saostuvat astian pohjalle liejuksi. Katodin puhtausasteeseen voidaan vaikuttaa huomioimalla fyysisten, kemiallisten ja sähköisten olosuhteiden tekijöitä.
Rikkihappoa sisältävään kuparisulfaattiliuokseen liukenee elektrolyysin aikana anodilevyltä kuparia, joka siirtyy katodilevylle ja saostuu puhtaan kuparilevyn pintaan. Elektrolyysiprosessin päätyttyä katodina toimineen puhtaan kuparilevyn pinnalle on nesteessä tapahtuneen kupari-ionien pelkistymisreaktion tuloksena saostunut erittäin puhdasta kuparia. Raakakuparinen anodilevy pienenee hapettumisreaktion aikana muodostaen liuokseen liuenneita sinkki-, rauta-, nikkeli- ja kupari-ioneja sekä jalometalleja hopeaa, kultaa ja platinaa. Kupari-ioneja helpommin pelkistyvät epäpuhtaudet saostuvat anodilta pohjalle anodiliejuksi. Astian pohjalla oleva anodilieju sisältää hopeaa, kultaa, platinaryhmän metalleja sekä seleeniä ja telluuria hopea- ja kupariyhdisteinä ja lyijyä ja tinaa sulfaatti- ja oksidiyhdisteinä. Vähemmän herkästi pelkistyvät metallit jäävät liuokseen ioneina.
Elektrolyyttisellä puhdistusmenetelmällä saadaan tuotettua jopa 99,99-prosenttistalähde? kuparia.